Document ID: /roh_data/filtered/Billingualer_Corpus_interleaved-de-rm.jsonl.gz/206

This is a text translated from German to Rumantsch Grischun.
Historische Studie des Bundes will Unrecht an Jenischen aufarbeiten

Die Bündner Regierung erachtet die von einem Historikerteam im Auftrag des Bundes verfasste Studie über das "Hilfswerk für die Kinder der Landstrasse" als wertvollen Beitrag, das Unrecht an der jenischen Bevölkerung in der Schweiz aufzuarbeiten.

Die Studie "Hilfswerk Kinder der Landstrasse" von Roger Sablonier, Walter Leimgruber und Thomas Meier ist die erste wissenschaftliche Aufarbeitung der Geschichte dieses "Hilfswerks", das zur Pro Juventute gehörte. Zwischen 1926 und 1973 waren über 600 Kinder von Schweizer Fahrenden (Jenischen) ihren Eltern weggenommen und teils bei Pflegeeltern, teils in Heimen, Waisenhäusern oder Kliniken untergebracht worden. Die Studie erläutert, wie das "Hilfswerk" entstand und was für Aktivitäten es entwickelte, sie befasst sich mit den Rollen, welche die Pro Juventute und der Bund spielten und verweist auch auf die Verantwortung der Kantone und Gemeinden für das Geschehen. Überdies enthält sie Vorschläge und Empfehlungen für weiterführende Massnahmen, mit denen dieses dunkle Kapitel der Sozial- und Fürsorge-Politik in der Schweiz aufgearbeitet werden soll.

Die Regierung äussert sich gegenüber Bundesrätin Ruth Dreifuss zu dieser Studie und führt aus, als Schlussfolgerung müssten alle Mitglieder unserer Gesellschaft aufgerufen sein, sorgsam auf alle Formen von Diskriminierung zu achten. Die Bevölkerung müsse sensibilisiert werden für den Umgang mit Minderheiten und Randgruppen. Hinsichtlich der Fahrenden würden sich als vorbeugende Massnahmen Wanderausstellungen, Diskussionen der Fahrenden mit der sesshaften Bevölkerung und Aufklärung in den Schulen anbieten. Hinsichtlich der heutigen Lebensbedingungen der einheimischen Fahrenden weist die Regierung darauf hin, dass diese befriedigend seien und dass die Fahrenden auch mit der Anzahl der Stand- und Durchgangsplätze zufrieden seien. Zuhanden der Stiftung "Zukunft für Schweizer Fahrende" regt die Regierung an, sich vermehrt dafür einzusetzen, dass die Stand- und Durchgangsplätze gleichmässig verteilt werden. Probleme bestünden indessen vor allem in der Mesolcina mit den ausländischen Fahrenden.

Die Studie "Hilfswerk Kinder der Landstrasse" kann zum Preis von 15 Franken bezogen werden bei der Eidg. Drucksachen- und Materialzentrale (EDMZ), 3003 Bern, Tel. 031-325 50 50, E-Mail: verkauf.zivil@edmz.admin.ch .

Aus den Gemeinden

Die Regierung genehmigt das forstliche Integralprojekt Bergell, für das Kosten von rund 5.2 Mio. Franken veranschlagt sind, und sichert Kantonsbeiträge in der Höhe von 659'000 Franken zu. Das Projekt wird sechs Jahre dauern und bezweckt, die Schutzwälder im Bergell zu sanieren und die Forststrassen in Bondo und Vicosoprano zu ergänzen.

Die Gemeindeverfassung von S-chanf sowie die Teilrevision jener von Flims werden gutgeheissen.

Für verschiedene Strassenbau-Projekte im Kanton werden Kredite im Gesamtbetrag von rund 1.5 Mio. Franken freigegeben.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 12.05.1999

Studi istoric da la confederaziun vul elavurar la malgiustia envers ils vagants

La regenza grischuna considerescha il studi ch'in team d'istorichers ha cumpilà sin incumbensa da la confederaziun davart il "Hilfswerk für die Kinder der Landstrasse" sco contribuziun da vaglia vid l'elavuraziun da la malgiustia commessa envers la populaziun vaganta en Svizra.

Il studi "Hilfswerk Kinder der Landstrasse" da Roger Sablonier, Walter Leimgruber e Thomas Meier è l'emprima elavuraziun scientifica da l'istorgia da questa "ovra d'agid" che tutgava tar la Pro Juventute. Tranter 1926 e 1973 eran passa 600 uffants da vagants svizzers (jens) vegnids pigliads davent da lur geniturs e per part plazzads en famiglias da tgira, per part en chasas d'uffants, chasas d'orfens u clinicas. Il studi explitgescha co la "ovra d'agid" ei vegnida creada e tge activitads ch'ella ha sviluppà, el s'occupa da las rollas che la Pro Juventute e la confederaziun han giugà e renviescha era sin la responsabladad dals chantuns e da las vischnancas per quai ch'è succedì. Ultra da quai cumpiglia el propostas e recumondaziuns per ulteriuras mesiras, co quest chapitel stgir da la politica sociala e la politica da provediment en Svizra duai vegnir elavurada.

La regenza s'exprima visavi la cussegliera federala Ruth Dreifuss davart quest studi ed explitgescha che ins stoppi sco conclusiun appellar a tut ils commembers da nossa societad da far bain attenziun da tut las furmas da discriminaziun. La populaziun stoppia vegnir sensibilisada per il contact cun minoritads e gruppas marginalas. En vista als vagants fissan adattads sco mesiras preventivas exposiziuns ambulantas, discussiuns dals vagants cun la populaziun domiciliada e scleriment en las scolas. En vista a las cundiziuns da vita actualas dals vagants indigens explitgescha la regenza che questas sajan satisfacentas e ch'ils vagants sajan er cuntents cun il dumber da las plazzas da segiurn stablas e transitorias che stattan a lur disposiziun. Per mauns da la fundaziun "Zukunft für Schweizer Fahrende" intimescha la regenza da s'engaschar dapli per ina repartiziun eguala da las plazzas da segiurn stablas e transitorias. Problems dettia quai oravant tut en il Mesauc cun ils vagants esters.

Il studi "Hilfswerk Kinder der Landstrasse" po vegnir cumprà per il pretsch da 15 francs tar la centrala federala da stampats e material (CFSM) , 3003 Berna, tel. 031-325 50 50, e-mail: verkauf.zivil@edmz.admin.ch.

Ord las vischnancas

La regenza approva il project integral da selvicultura Bergiaglia, per il qual èn budgettads custs da ca. 5.2 milliuns francs, e garantescha contribuziuns chantunalas en l'autezza da 659'000 francs. Il project vegn a durar sis onns ed intenziunescha da sanar ils guauds da protecziun en la Bergiaglia e da cumplettar las vias forestalas a Bondo e Vicosoprano.

La constituziun communala da S-chanf sco er la revisiun parziala da quella da Flem vegnan approvadas. Per differents projects da construcziun da vias en il chantun vegnan deliberads credits en l'autezza da ca. 1.5 milliuns francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 12.05.1999